text: Se listen: Disse navne hitter i Sydjylland 
  14 juli 2017 kl. 14.50
  Sofia og William er de mest populære fornavne blandt de sydjyske børn, der er født i 2016. 
  Hvis du kender nogen i Sydjylland, der har fået et barn i 2016, så er der stor sandsynlighed for, at barnet hedder Sofia eller William. 
  Det er de to navne, der er mest populære blandt nyfødte i Sydjylland i 2016. Det viser en ny opgørelse fra Danmarks Statistik.
  Der er stor forskel på, hvilke navne der hitter forskellige steder i Danmark.  
  Mindst tilfælles har sydjyderne med københavnerne på den front. Der er det kun navnet Alma fra pigernes top-5-liste, der også er blandt de fem mest populære pigenavne i København. På drengenes liste er der ingen navne, der går igen. I København er Agnes og Carl de mest populære fornavne.
  På landsplan skiller sydjyderne sig ikke helt så meget ud. Der indtager Sofia også førstepladsen. William er dog kun det femte mest populære drengenavn blandt nyfødte i 2016 på landsplan -  der ligger Noah i top.   
  Top-5-liste over fornavne til drenge født i 2016 i Sydjylland
  Nr.NavnAntalPr. 1000
      
      
            1William8122
            2Lucas6919
            Victor6919
            4Emil6518
            5Magnus6217
  Top-5-liste over fornavne til piger født i 2016 i Sydjylland
  Nr.NavnAntalPr. 1000
      
      
            1Sofia7522
            2Alma6419
            3Emma6218
            4Freja6017
            5Lærke5917
  Vil du se, hvor mange personer, du deler navn med, så kan du de det lige her.
  